રાજ્ય સરકાર ધ્વારા અત્યાર સુધી સિંહોની સંખ્યામાં વધારો થયો હોવા અંગે જશ લેવામાં આવતો હતો. પરંતુ બે જ વર્ષમાં ૧૮૪ સિંહોના મૃત્યુની વિગતો બહાર આવતા જ સરકાર ભીંસમાં મૂકાઈ ગઈ છે. પરિણામે હવે લાયન પ્રોજેક્ટ શરુ કરી સિંહોના બચાવ માટે એક્શન પ્લાન અમલમાં મુકવા વિચારણા કરવામાં આવી રહી છે.આ માટે વન્ય સરક્ષણ અંગે રસ ધરાવતા ઉમેદવારોની વન મિત્ર તરીકે નિમણુંકો કરી સિંહોને બચાવવાનું અભિયાન હાથ ધરવામાં આવશે. આ પ્રોજેક્ટ લાયનમાં ખાસ કરીને રેલ-વે કે અન્ય કુવા વગેરેમાં પડવાથી અથવા કોઈના શિકારના કારણે સિંહોના થતા મૃત્યુ સામે ખાસ વોચ રાખવામાં આવશે.એ જ રીતે સુરક્ષિત જંગલ વિસ્તારમાંથી પાણી-ગરમી કે મારણ સહિતની અન્ય સમસ્યાઓના કારણે સિંહોનું સ્થળાંતર થઇ રહ્યું છે.તેના ઉપર વિશેષ ધ્યાન રાખી સિંહો સુરક્ષિત જંગલ વિસ્તારમાંથી બહાર જાય નહિ તેવું આયોજન કરવામાં આવશે.જો કે આ પ્રોજેક્ટ લાયનના અમલ માટે હજુ આખરી ઓપ આપવામાં આવી રહ્યો છે.